દુકાનની બાજુમાં આવેલી તુલીપ હોસ્પિટલમાં પણ ચોરીનો પ્રયાસ થયો હતો.મોડી રાતે કોઈ અજાણી વ્યક્તિએ દુકાન, હોસ્પિટલ તેમજ બાજુમાં આવેલી સેન્ટ્રલ બેન્કના અેલાર્મની સાઇરન પણ તોડી નાખી હતી. નજીકમાં આવેલી રેડિયન્ટ ગ્રામર સ્કૂલમાં પણ શટર તૂટેલા જોવા મળ્યા હતા. તહેવાર દરમ્યાન દુકાન અને બેન્કનો લાભ લઇ તસ્કર ટોળકીએ ચોરી કરવાનો પ્રયાસ કર્યો હતો, જોકે તેઓ ચોરી કરવામાં સફળ રહ્યા ન હતા. બીજી તરફ સુરધારા સર્કલ પાસે આવેલી ત્રિવેણી પાર્ક સોસાયટીમાં પ્રભુભાઈ ચૌધરી તેમના પરિવાર સાથે રહે છે. હાલમાં તેઓ સુરત ખાતે નોકરી કરે છે. દિવાળીનો તહેવાર હોઈ તેઓ અમદાવાદ આવ્યા હતા. શનિવારે રાત્રે તેઓ બહારથી ઘરે પરત ફર્યા ત્યારે તેમની બાજુના મકાનના કોટની દીવાલ કૂદીને એક શખ્સ ભાગતો હતો, જેથી પ્રભુભાઈનો પુત્ર તેને પકડવા પાછળ દોડ્યો હતો, જોકે ચોર નાસી જવામાં સફળ રહ્યો હતો. પ્રભુભાઈએ આ અંગે મકાનમાલિકને જાણ કરતા તેઓએ ભાડુઆતને જાણ કરી હતી. તેમના ભત્રીજાએ આવીને મકાનમાં જોતાં ઘરમાંથી કોઈ ચીજવસ્તુનો ચોરી થઇ ન હતી. વસ્ત્રાપુર પોલીસે આ અંગે ગુનો નોંધી તપાસ શરૂ કરી છે.